b'\n_START_ARTICLE_\nNagibni rotor\n_START_PARAGRAPH_\nNagibni rotor (Tiltrotor) je zrakoplov, ki generira vzgon in potisk s pomo\xc4\x8djo motorsko gnanih rotorjev, ki se lahko nagibajo in s tem spreminjajo smer potiska. Rotorji so po navadi name\xc5\xa1\xc4\x8deni na konce fiksnih kril zrakoplova. Nagibni rotorji omogo\xc4\x8dajo vertikalen vzlet, pristanek in lebdenje kot helikopterji, med letom so nagnjeni naprej in omogo\xc4\x8dajo hitrej\xc5\xa1i let podobno kot turbopropelerska letala. V slednjem primeru proizvaja vzgon krilo._NEWLINE_Nagibni se razlikuje do nagibnega krila da samo rotor (in motor) spreminja kot namesto celega krila._NEWLINE_Ideja za zasnovanje VTOL (Vertical Take-Off and Landing) zrakoplova se je pojavila v 1930ih. Prvi dizajn za tiltrotorje je patentiral George Lehberger maja 1930, vendar ni nadaljeval z razvojem. Med 2. Svetovno vojno so Nemci zgradili prototip Focke-Achgelis FA-269, ki pa ni nikoli letel._NEWLINE_Prva prototipa, ki so poletela sta bila enosede\xc5\xbeni Transcendental Model 1-G in dvosede\xc5\xbeni Transcendental Model 2 - oba z batnimi motorji. Snovanje Model 1-G se je za\xc4\x8delo leta 1947, vendar ni poletel do leta 1954. Leta 1955 se je prototip uni\xc4\x8dil v nesre\xc4\x8di, vendar ni resno po\xc5\xa1kodoval pilota. Model 2 je poletel malce kasneje. USAF je prekinila financiranje v prid Bell XV-3. Slednji je potrdil koncept in bil podlaga za nadaljnji razvoj._NEWLINE_Podobna tehnolgija je nagibno krilo (tiltwing). Dva dizajna tiltwinga Canadair CL-84 Dynavert in LTV XC-142 sta bila tehni\xc4\x8dna uspeha, vendar nista dosegla serijske proizvodnje zaradi drugih razlogov. Tiltrotorji ima ve\xc4\x8djo efektivnost v lebdenju, vendar manj\xc5\xa1o kot helikopterji._NEWLINE_Leta 1958 je Westland Aircraft na mitingu Farnborough Airshow predstavil dva dizajna, manj\xc5\xa1i eksperimentalni We 01C in 68-sede\xc5\xbeni transportni We 028._NEWLINE_Leta 1972 s financiranjem od NASE in Ameri\xc5\xa1ke vojske Bell Helicopter Textron za\xc4\x8del z razvojem XV-15, dvomotornega tiltrotor zrakoplova za raziskave koncepta in morebitno uporabo v voja\xc5\xa1ke in civilne namene._NEWLINE_Leta 1981 z izku\xc5\xa1njami od XV-3 in XV-15 je Bell in Boeing Helicopters za\xc4\x8del razvijati V-22 Osprey, dvomotorno turbogredno za Ameri\xc5\xa1ke letalske sile in marince._NEWLINE_Bell je sodeloval z AgustaWestland za razvoj komercialnega Bell/Agusta BA609. Letalo so potem preimenovali v AgustaWestland AW609 leta 2011.  Bell je tudi razvil brez pilotni tiltrotor (UAV) TR918 Eagle Eye._NEWLINE_AgustaWestland je zatrdil, da so testirali tiltrotor na elektri\xc4\x8dni pogon s \xc4\x8dlove\xc5\xa1ko posadko.'